Diari Oficial de la Generalitat Valenciana


Sumari del DOGV 6454, del 07-02-2011 (2011/1210)

RESOLUCIÓ de 31 de gener de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni de col·laboració entre el Fons Espanyol de Garantia Agrària i la Generalitat per a la realització dels treballs de control assistit per teledetecció de les superfícies dels règims d'ajuda inclosos en la sol∙licitud única, que cal realitzar l'any 2010.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6454

Data del DOGV
:   07-02-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/1210


Data del document
:   31-01-2011

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 31 de gener de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni de col·laboració entre el Fons Espanyol de Garantia Agrària i la Generalitat per a la realització dels treballs de control assistit per teledetecció de les superfícies dels règims d'ajuda inclosos en la sol∙licitud única, que cal realitzar l'any 2010.  
 [2011/1210]  
El Fons Espanyol de Garantia Agrària i la Generalitat han subscrit, després de la tramitació prèvia reglamentària, el 10 de desembre de 2010, el Conveni de col·laboració per a la realització dels treballs de control assistit per teledetecció de les superfícies dels règims d'ajuda inclosos en la sol·licitud única, que cal realitzar l'any 2010.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 068/2011, i que figura com a annex d'esta resolució.  
València, 31 de gener de 2011.- La directora general del Secretariat del Consell: Mª Teresa Lleó Alonso.  
   
Conveni de col·laboració entre el Fons Espanyol de Garantia Agrària i la Generalitat Valenciana per a la realització dels treballs de control assistit per teledetecció de les superfícies dels règims d'ajuda inclosos en la sol·licitud única, que cal realitzar l'any 2010.  
Madrid,10 de desembre de 2010  
Reunits  
D'una banda, Fernando Miranda Sotillos, president del Fons Espanyol de Garantia Agrària, en virtut del Reial Decret 127/2006, de 3 de febrer (BOE del 4), pel qual es disposa el seu nomenament, i actua d'acord amb les atribucions que li conferix l'article 6 amb relació a la disposició addicional tretze de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i de les competències que se li atribuïxen per l'article 4.2 f de l'Estatut del FEGA, aprovat per Reial Decret 1441/2001, de 21 de desembre, i modificat pel Reial Decret 1516/2006, de 7 de desembre.  
I d'altra banda, Maritina Hernández Miñana, consellera d'Agricultura, Pesca i Alimentació de la Generalitat Valenciana, en virtut del Decret 8/2007, de 28 de juny, de Presidència de la Generalitat, pel qual es nomenen vicepresident, consellers, secretari i portaveu del Consell (DOCV núm. 5545, de 29 de juny), pel qual es disposa el seu nomenament i es troba autoritzada per a la firma d'este conveni per l'Acord de 10 de desembre de 2010, del Consell.  
Ambdós parts es reconeixen capacitat jurídica suficient per a subscriure este conveni i a este efecte.  
Exposen  
Primer. Que el Fons Espanyol de Garantia Agrària, organisme autònom dependent del Ministeri de Medi Ambient, i Medi Rural i Marí, actua, per la part estatal, en l'exercici de les competències que li corresponen en matèria de bases i coordinació de la planificació general de l'activitat econòmica de l'incís 13, de l'article 149.1, de la Constitució Espanyola.   
Segon. Que la Comunitat Valenciana actua, per la part autonòmica, i posseïx la competència en matèria d'agricultura i ramaderia d'acord amb les bases i ordenació de l'activitat econòmica general de l'incís 7m, de l'article 148.1, de la Constitució Espanyola, i de conformitat amb allò que s'establix en l'article 59.1 del seu Estatut d'Autonomia.  
Tercer. Que en el Reglament (CE) 73/2009, de 19 de gener, del Consell, pel qual s'establixen disposicions comunes aplicables als règims d'ajuda directa en el marc de la política agrària comuna i s'instauren determinats règims d'ajuda als agricultors, es disposa en l'article 20 (apartat 2) que es poden utilitzar tècniques de teledetecció per a realitzar els controls sobre el terreny de les parcel·les agrícoles.  
Quart. Que en l'article 20 (apartat 3) de l'esmentat reglament es disposa que l'estat membre designarà una autoritat responsable de la coordinació dels controls, previstos dins del Sistema Integrat de Gestió i Control, i que quan es confie a empreses especialitzades la realització d'estos treballs, estos romandran sota el control i la responsabilitat de l'autoritat designada.  
Quint. Que el FEGA és l'autoritat encarregada de la coordinació dels controls en virtut d'allò que es disposa en l'article 3 de l'Estatut del Fons Espanyol de Garantia Agrària, aprovat pel Reial Decret 1441/2001, de 21 de desembre (BOE del 14 de gener de 2002).  
Sext. Que el FEGA, des de 1993 fins a 1998, ha contractat, ha gestionat, ha coordinat i ha cofinançat amb la Comissió Europea els treballs corresponents al control assistit per teledetecció-satèl·lit, en l'àmbit territorial de les comunitats autònomes que així ho han demanat, sense cap cost per a estes. En 1999, primer any sense cofinançament de la Comissió Europea, el FEGA va prorrogar per segon i últim any el contracte subscrit en 1997 amb una empresa especialitzada, finançant el seu cost, i va acordar amb les comunitats autònomes participants i destinatàries dels treballs l'abonament d'un import a un tant alçat per cada zona de control per mitjà de la formalització d'un conveni de col·laboració. També en els anys 2000 al 2009 es van formalitzar els oportuns convenis de col·laboració per al cofinançament dels treballs de teledetecció per les comunitats autònomes interessades.  
Sèptim. Que el FEGA, a més de finançar amb una quantitat màxima de 2.077.834,34 euros la totalitat del projecte de realització dels controls sobre el terreny pel sistema de teledetecció-satèl·lit a què es fa referència en l'annex 1, a càrrec de l'aplicació pressupostària 83.547.768Q.323, sobre la base de la demanda de les comunitats autònomes, pot encomanar a una empresa especialitzada la realització del projecte de control assistit per teledetecció de les superfícies dels règims d'ajuda inclosos en la sol·licitud única, en les zones seleccionades per les comunitats autònomes.  
Octau. Que és necessari establir les directrius per al finançament, per part de les comunitats autònomes, de part de les despeses relatives a la realització dels esmentats controls.  
Nové. Que tenint en compte tot l'anteriorment exposat, les parts subscriuen este conveni de col·laboració per al finançament del control assistit per teledetecció amb subjecció a les següents  
Estipulacions  
Primera. Objecte del conveni  
L'objecte d'este conveni de col·laboració és definir els termes i les condicions de col·laboració entre les parts per al finançament dels treballs de control sobre el terreny, pel sistema de teledetecció-satèl·lit, de les superfícies dels règims d'ajuda inclosos en la sol·licitud única, en les zones que es detallen en l'annex 1.  
L'esmentat finançament es realitzarà de conformitat amb allò que s'ha estipulat en l'annex 2, del conveni.  
Segona. Obligacions del FEGA  
Per a l'execució del compliment de l'objecte del conveni, el FEGA es compromet a:  
1. Aportar en el cofinançament dels treballs corresponents a la Comunitat Valenciana una part proporcional de la quantitat que s'establix en l'annex 1, fins a un màxim de 158.320,56 euros.  
2. Contractar els servicis d'una empresa especialitzada, si és necessari, per a la realització del projecte de control per teledetecció en les zones sol·licitades per les comunitats autònomes, i efectuar el seu seguiment i coordinació, sense que meriten d'això costos addicionals als especificats en l'annex 1.  
3. Entregar a la comunitat autònoma l'informe intermedi i els resultats finals dels controls realitzats, de conformitat amb allò que s'ha estipulat en la clàusula quarta d'este conveni de col·laboració.  
4. Actuar com a únic interlocutor davant de la Comissió Europea en tots els aspectes relatius a l'aplicació d'esta tècnica.  
Tercera. Obligacions de la comunitat autònoma   
Per a l'execució del compliment de l'objecte del conveni, la Comunitat Valenciana es compromet a:  
1. Mantindre les reunions de coordinació necessàries per a la correcta aplicació dels treballs de control per teledetecció en el seu àmbit territorial.  
2. Proporcionar al FEGA tota la documentació de suport que este necessite per a la realització dels treballs.  
3. Finançar amb la quantitat de 172.205 euros la realització dels controls sobre el terreny pel sistema de teledetecció-satèl·lit realitzats al llarg de l'any 2010 als quals es fa referència en l'annex 1, a càrrec de l'aplicació pressupostària capítol IV, del Programa 714.20, secció 12, Agricultura, Pesca i Alimentació, línia T6177, Conveni Fega Controls Teledetecció dels pressupostos de la Generalitat.  
Quarta. Forma de pagament  
La Comunitat Valenciana abonarà al FEGA la quantitat que s'establix en la clàusula anterior, per mitjà de transferència bancària al compte 8206-6011-03-0934834088 del Banc d'Espanya, a nom del Fons Espanyol de Garantia Agrària. Direcció General, de la manera següent:  
- El 50% de l'import total després de la firma del conveni i prèvia recepció de l'informe intermedi dels treballs realitzats.  
- El 50% restant, a la recepció dels resultats finals dels controls realitzats.  
Quinta. Duració del conveni   
Este conveni de col·laboració produirà efectes des de la data de la seua firma i s'estendrà fins a la data de liquidació dels imports corresponents al finançament objecte de conveni, que ha de ser, com a màxim, el 31 de desembre de 2010.   
Sexta. Naturalesa i jurisdicció  
Este conveni té naturalesa administrativa i a més la consideració d'allò que es preveu en els articles 6 i 8 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció feta a este per la Llei 4/1999, de 13 de gener, i s'han d'aplicar, en defecte de normes específiques, els principis de l'esmentat text legal, així com la Llei 30/2007, de 30 d'octubre, de Contractes del Sector Públic, segons allò que es preveu en l'article 4.1.c, per a resoldre els dubtes o llacunes que es pogueren produir.  
Les qüestions litigioses que puguen sorgir de la seua interpretació, modificació, efectes o resolució seran resoltes, una vegada esgotada la via administrativa, per la Llei de la Jurisdicció Contenciosa Administrativa, Llei 29/1998, de 13 de juliol.  
   
Pel FEGA  
El president  
Fernando Miranda Sotillos  
Per la comunitat autònoma  
La consellera d'Agricultura, Pesca i Alimentació  
Maritina Hernández Miñana  
   
Tipus de zona Import bàsic Import addicional Import en concepte Import gravació resultats  
(superfície zona útil) 1 província 2 províncies de visita ràpida VR realitzada per la C. autónoma  
Zona tipus 1 (fins a 40.000 ha) 68.880 € 5.700 € 37.670 € 8.070 €  
Zona tipus 2 (fins a 90.000 ha) 96.860 € 6.460 € 49.510 € 9.255 €  
Zona tipus 3 (fins a 200.000 ha) 118.390 € 7.535 € 53.815 € 10.765 €  
S'entén per zona útil la superfície (segons SIGPAC) dels municipis o, si escau, dels polígons seleccionats per a la realització del control, inclosos dins de la zona.   
Annex 1  
Zones objecte de control per teledetecció 2010  
Comunitat autònoma N. zones control Grandària zones  
ANDALUSIA 4 Tipus 1 - fins a 40.000 ha  
ARAGÓ 2 1 de tipus 1 - fins a 40.000 ha  
 1 de tipus 3 - fins a 200.000 ha  
CASTELLA-LA MANXA 3 Tipus 3 - fins a 200.000 ha  
CASTELLA I LLEÓ 2 Tipus 3 - fins a 200.000 ha  
CATALUNYA 1 Tipus 2 - fins a 90.000 ha  
EXTREMADURA 1 Tipus 3 - fins a 200.000 ha  
MADRID 1 Tipus 2 - fins a 90.000 ha  
MÚRCIA 1 Tipus 2 - fins a 90.000 ha  
PAÍS BASC 1 Tipus 1 - fins a 40.000 ha  
LA RIOJA 1 Tipus 1 - fins a 40.000 ha  
VALÈNCIA 1 Tipus 3 - fins a 200.000 ha  
TOTAL 18   
\* \* \* \* \*  
Anexo 1  
Zonas objeto de control por teledetección 2010  
Comunidad autónoma Nº zonas control Tmaño zonas  
ANDALUCÍA 4 Tipo 1 - hasta 40.000 ha  
ARAGÓN 2 1 de Tipo 1 - hasta 40.000 ha  
 1 de Tipo 3 - hasta 200.000 ha  
CASTILLA-LA MANCHA 3 Tipo 3 - hasta 200.000 ha  
CASTILLA Y LEÓN 2 Tipo 3 - hasta 200.000 ha  
CATALUÑA 1 Tipo 2 - hasta 90.000 ha  
EXTREMADURA 1 Tipo 3 - hasta 200.000 ha  
MADRID 1 Tipo 2 - hasta 90.000 ha  
MURCIA 1 Tipo 2 - hasta 90.000 ha  
PAÍS VASCO 1 Tipo 1 - hasta 40.000 ha  
LA RIOJA 1 Tipo 1 - hasta 40.000 ha  
VALENCIA 1 Tipo 3 - hasta 200.000 ha  
TOTAL 18   
Annex 2  
Barems de finançament  
El FEGA abonarà a l'empresa contractista l'import total de la liquidació que resulte de l'aplicació dels imports unitaris acordats als treballs que es realitzen en les zones seleccionades per les comunitats autònomes.  
Les comunitats autònomes rescabalaran al FEGA en els imports que resulten de les condicions de finançament següent.  
Les comunitats autònomes finançaran, per cada zona de control, un import bàsic segons la superfície útil de cada zona i, segons el cas, un import addicional si la zona cobrix més d'1 província, un import en concepte de la visita ràpida realitzada per l'empresa contractista, i un import de gravació dels resultats de visita ràpida, quan esta siga realitzada per la comunitat autònoma:  
\* \* \* \* \*  
Tipo de zona Importe básico Importe adicional Importe en concepto Importe grabación resultados  
(superficie zona útil) 1 provincia 2 provincias de visita rápida VR realizada por la C. Autónoma  
Zona tipo 1 (hasta 40.000 ha) 68.880 € 5.700 € 37.670 € 8.070 €  
Zona tipo 2 (hasta 90.000 ha) 96.860 € 6.460 € 49.510 € 9.255 €  
Zona tipo 3 (hasta 200.000 ha) 118.390 € 7.535 € 53.815 € 10.765 €  
Se entiende por zona útil a la superficie (según SIGPAC) de los municipios, ó en su caso de los polígonos, seleccionados para la realización del control, incluidos dentro de la zona.